CELEX: 62008TN0197
Language: hu
Date: 2008-05-23 00:00:00
Title: T-197/08. sz. ügy: 2008. május 23-án benyújtott kereset – Polson és társai kontra Bizottság

15.8.2008   
            
            
               HU
            
            
               Az Európai Unió Hivatalos Lapja
            
            
               C 209/55
            
         2008. május 23-án benyújtott kereset – Polson és társai kontra Bizottság
   (T-197/08. sz. ügy)
   (2008/C 209/100)
   Az eljárás nyelve: angol
   Felek
   
      Felperesek: Magnus Polson (Lerwick, Egyesült Királyság), Garry Sandison (Lerwick, Egyesült Királyság), Andrew Anderson (Whalsay, Egyesült Királyság), Ian Johnston (Lerwick, Egyesült Királyság) (képviselők: R. Murray Solicitor, R. Thompson QC)
   
      Alperes: az Európai Közösségek Bizottsága
   Kereseti kérelmek
   A felperesek azt kérik, hogy az Elsőfokú Bíróság:
   
               —
            
            
               semmisítse meg az elsőrészvényesek támogatási rendszerének az Egyesült Királyságban történő megvalósításáról szóló, a C 39/2006 állami támogatásra (korábbi NN 94/2005) vonatkozó 2007. november 13-i bizottsági határozat 1. cikkének (2) bekezdését, 3., 4. és 5. cikkét;
            
         
               —
            
            
               a Bizottságot kötelezze az eljárás költségeinek viselésére.
            
         Jogalapok és fontosabb érvek
   A jelen ügyben a felperesek az elsőrészvényesek támogatási rendszerének Egyesült Királyságban történő megvalósításáról szóló, a C 39/2006 állami támogatásra (korábbi NN 94/2005) vonatkozó 2007. november 13-i bizottsági határozat (1) részleges megsemmisítését kérik. A vitatott határozatban a Bizottság azt állapította meg, hogy a támogatás összeegyeztethetetlen volt a közös piaccal, a meglévő halászhajókban először történő részesedés megszerzése céljából nyújtott támogatások tekintetében, és a támogatás visszatéríttetésére kötelezte az Egyesült Királyságot.
   A felperesek a megtámadott határozat megsemmisítését kérik az alábbi jogalapokra hivatkozva:
   
               —
            
            
               a Bizottság tévesen alkalmazta a jogot, amikor úgy találta, hogy a meglévő halászhajókban először történő részesedés megszerzése céljából nyújtott minden kifizetés összeegyeztethetetlen volt a közös piaccal és azokat vissza kell fizetni; a felperesek azt állítják, hogy a nyújtott támogatások a 875/200/ bizottsági rendelet (2) hatálya alá tartoznak és ezért a közös piaccal összeegyeztethető de minimis támogatásoknak tekintendők; a felperesek azt állítják, hogy a vitatott határozat 1. cikkének (2) bekezdése, 3., 4. és 5. cikke jogellenesen vonatkozik a támogatás olyan kedvezményezettjeire, akik lényegében eleget tettek a vonatkozó közösségi iránymutatásoknak;
            
         
               —
            
            
               a Bizottság tévesen alkalmazta a jogot, amikor úgy vélte, hogy ezen kifizetések visszatéríttetése összeegyeztethető a 659/1999/EK tanácsi rendelet (3) 14. cikkének (1) bekezdésével; és a jogbiztonság, a bizalomvédelem és az egyenlő bánásmód általános elveivel.
            
         
      (1)  HL 2008 L 55., 27. o.
   
   
      (2)  Az EK-Szerződés 87. és 88. cikkének a halászati ágazatban nyújtott csekély összegű (de minimis) támogatásokra való alkalmazásáról és az 1860/2004/EK rendelet módosításáról szóló, 2007. július 24-i 875/2007/EK bizottsági rendelet (HL 2007 L 193., 6. o.).
   
      (3)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL 1999 L 83., 1. o.; magyar nyelvű különkiadás 8. fejezet, 1. kötet, 339. o.).